Návrh
na zrušenie niektorých úloh z uznesení vlády SR 
pre ministra kultúry SR

Číslo uznesenia:  Zo dňa:	Úloha						
	
240	11. 4. 1995	B.2.

Text:	zabezpečiť vykonávanie priebežnej kontroly účelného a hospodárneho použitia poskytnutých prostriedkov podriadených organizáciách, mimovládnych organizáciách a obciach, ktorým budú uvoľnené rozpočtové prostriedky z rezervy vlády
Termín:	k 31. januáru za predchádzajúci rok
Uložené:	ministrom

Zdôvodnenie:	Úloha je duplicitná, kompetencie na výkon kontroly rozpočtových prostriedkov z rezervy vlády sú upravené v § 16 a v 6 44 zákona č. 303/1995 Z. z. o rozpočtových pravidlách v znení neskorších predpisov pre správcu rozpočtovej kapitoly, Ministerstvo financií SR a správy finančnej kontroly. Z toho dôvodu žiadame úlohu zrušiť.

664	23. 8. 2000	B.2.

Text:	zabezpečovať plnenie Opatrení podľa pridelených finančných  prostriedkov
Termín:	priebežne
Uložené:	ministrovi kultúry

Zdôvodnenie:	Úlohy Ministerstva kultúry SR v oblasti životného prostredia sú splnené. Z toho dôvodu žiadame úlohu zrušiť.

784	27. 9. 2000	B.1

Text: 	v rámci svojej kompetencie zabezpečiť podmienky na vytvorenie nových inštitúcií súvisiacich s implemenáciou práva EÚ v súlade s Národným programom pre prijatie acquis communautaire
Termín:	priebežne
Uložené:	ministrom

Zdôvodnenie: 	Materiál Národný program pre prijatie acquis communautaire je už neaktuálny, pre Ministerstvo kultúry SR nie je potrebné vytvárať nové inštitúcie súvisiace s implementáciou práva EÚ. Z toho dôvodu žiadame úlohu zrušiť.

 1074	20. 12. 2000	B.2

Text	zabezpečiť personálne, inštitucionálne a materiálne kapacity pre plynulú realizáciu programov a požadované spolufinancovanie 
Termín:	priebežne
Uložené:	ministrovi kultúry

Zdôvodnenie:	Ministerstvo kultúry SR personálne, inštitucionálne a materiálne zabezpečilo kapacity na plynulú realizáciu komunitárnych programov EÚ v oblasti kultúry a audiovízie. Z tohto dôvodu žiadame úlohu zrušiť.

613	27. 6. 2001	B.2.

Text:	zrušiť vykonávacie právne predpisy zistené podľa bodu B.1. tohto uznesenia a v prípade potreby ich nahradiť novými vykonávacími vydanými podľa splnomocňovacích ustanovení v platných zákonoch
Termín:	priebežne
Uložené:	ministrom

Zdôvodnenie:	Ministerstvo kultúry SR vypracovalo analýzu vykonávacích právnych predpisov, podľa ktorej sa nezistila existencia takých vykonávacích právnych predpisov, ktoré by nemali základ v splnomocňovacom ustanovení príslušného zákona. Z tohto dôvodu žiadame úlohu zrušiť.

828	5. 9. 2001	B.3.

Text:	zabezpečiť plnenie úloh a záväzkov vyplývajúcich z predvstupového ekonomického programu SR
Termín:	priebežne
Uložené:	ministrom

Zdôvodnenie:	V rezorte kultúry boli reformy verejnej správy v roku 2003 zabezpečené. Pre neaktuálnosť žiadame úlohu zrušiť.

1137	16. 12. 2001	B.1.

Text:	zabezpečiť, aby každý legislatívny návrh zohľadňoval možné dopady na boj proti kriminalite a terorizmu (úloha č. 5 predloženého materiálu)
Termín:	priebežne
Uložené:	ministrom

Zdôvodnenie:	Ministerstvo kultúry SR vzhľadom na svoju pôsobnosť nie je predkladateľom legislatívnych návrhov, v ktorých by bolo potrebné zohľadňovať možné dosahy na boj proti kriminalite a terorizmu. Z tohto dôvodu žiadame úlohu zrušiť .

1213	19. 12. 2001	B.2.

Text:	zahrnúť do Plánu legislatívnych úloh vlády na rok 2002 a nasledujúce roky požiadavky na zmeny právnych predpisov súvisiace s realizáciou koncepcie v súlade s prípravou Plánu legislatívnych úloh vlády SR na rok 2002 a nasledujúce roky
Termín:	priebežne
Uložené:	ministrovi kultúry

Zdôvodnenie:	Ministerstvo kultúry SR neplánuje navrhnúť do Plánu legislatívnych úloh vlády SR v nasledujúcich rokoch žiadne zmeny právnych noriem súvisiace  s realizáciou Koncepcie štátnej politiky vo vzťahu k deťom a mládeži v SR. Pre opakovanú niekoľkoročnú neaktuálnosť žiadame úlohu zrušiť.

319	27. 3. 2002	B.3.

Text:	zamerať plán činnosti kontrolných orgánov na ministerstvách na oblasť nákladovosti dopravy s dôrazom na jej efektívnosť 
Termín:	 do 31. decembra 2002 a trvale
Uložené:	 ministrom okrem ministra vnútra

Zdôvodnenie:	Úloha je duplicitná. Kontrola efektívnosti a hospodárnosti nakladania s majetkom štátu je neoddeliteľnou súčasťou každej následnej finančnej kontroly vykonávanej v organizáciách majúcich v správe takýto majetok. Z tohto dôvodu žiadame úlohu zrušiť.

396	17. 4. 2002	B.1.

Text:	zabezpečiť úpravu stanov v existujúcich a novovzniknutých akciových spoločnostiach so 100 % majetkovou účasťou štátu o záväzné ustanovenia uvedené v prílohe tohto uznesenia
Termín:	do 30. júna a trvale
Uložené:	ministrom

Zdôvodnenie:	V pôsobnosti Ministerstva kultúry SR neexistujú k 30. 10. 2004 žiadne akciové spoločnosti. Z tohto dôvodu žiadame úlohu zrušiť.

687	16. 7.  2003	C.2.

Text:	analyzovať závery zasadnutia Európskej rady konanej 19. až 20. júna 2003 v Solúne a zabezpečiť plnenie úloh z nich vyplývajúcich v podmienkach príslušných rezortov
Termín:	do 31. 7. 2003 a  priebežne
Uložené:	ministrom

Zdôvodnenie:	Pre Ministerstvo kultúry SR zo zasadnutia Európskej rady v Solúne v dňoch 19.-20. júna 2003 nevyplývajú žiadne úlohy. Z tohto dôvodu žiadame úlohu zrušiť.

077	28. 1. 2004	B.1.

Text:	analyzovať závery zasadnutia ER konanej 12. a 13. decembra 2003 v Bruseli a aplikovať ich v podmienkach rezortov 
Termín:	priebežne
Uložené:	ministrom

Zdôvodnenie:	Pre Ministerstvo kultúry SR zo zasadnutia Európskej rady v Bruseli v decembri 2003 nevyplývajú žiadne úlohy. Z tohto dôvodu žiadame úlohu zrušiť.

388	28. 4. 2004	B.3.

Text:	v spolupráci s ministrom zahraničných vecí navrhnúť rozpočet vo vlastnej rozpočtovej kapitole v podprograme oficiálna rozvojová pomoc (05T) na rok 2005 
Termín:	priebežne
Uložené:	ministrom

Zdôvodnenie:	Ministerstvo kultúry SR nemá na rok 2005 na tento program vyčlenené finančné prostriedky, z toho dôvodu žiadame úlohu zrušiť.

403	28. 4. 2004	B.1.

Text:	analyzovať závery zasadnutia Európskej rady konanej 25. a 26. marca 2004 v Bruseli a aplikovať ich v podmienkach rezortov
Termín:	priebežne
Uložené:	ministrom

Zdôvodnenie:	Pre Ministerstvo kultúry SR nevyplývajú zo zasadnutia Európskej rady v Bruseli v dňoch 25. - 26. marca 2004 žiadne úlohy. Z tohto dôvodu žiadame úlohu zrušiť.

435	5. 5. 2004	B.2.

Text:	zabezpečiť v rozsahu svojej pôsobnosti plnenie úloh vyplývajúcich zo štatútu kancelárie
Termín:	priebežne
Uložené:	ministrom

Zdôvodnenie:	V pôsobnosti ministerstva kultúry nie sú také právne predpisy, ktoré by vyžadovali zmenu v súvislosti s novým znením § 248 OSP a zrušením jeho prílohy A. Z tohto dôvodu žiadame úlohu zrušiť.